Document ID: 31984R1097

NEUVOSTON ASETUS (ETY) N:o 1097/84,
annettu 31 päivänä maaliskuuta 1984,
asetuksen N:o 136/66/ETY muuttamisesta oliiviöljyn tuotantotuen osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1413/82(), 5 artiklan nojalla otetaan käyttöön oliiviöljyn tuotantotukijärjestelmä; tätä tukea myönnetään tuottajajärjestöihin kuulumattomille oliivinviljelijöille oliivipuiden lukumäärän ja tuotantokyvyn sekä niiden tuotoksen mukaan, jotka vahvistetaan kiinteämääräisesti, kun tuottajajärjestöjen jäseninä oleville oliivinviljelijöille tukea myönnetään tosiasiallisesti tuotetun oliiviöljyn määrän mukaan, ja
kokemus on osoittanut, että tuen saajien erittäin suuri lukumäärä ja oliiviöljyn tuotantotuen myöntämiseen liittyvät lukuisat erityistarkastukset tekevät kyseisen tuen maksamisen valvonnan raskaaksi; tämän vuoksi hallinnollisten asioiden moitteettoman hoitamisen varmistamiseksi olisi säädettävä tuotantotuen maksamisesta pientuottajille kiinteämääräisenä,
ON ANTANUT TÄMÄN ASETUKSEN:
1 artikla
Korvataan asetuksen N:o 136/66/ETY 5 artiklan 2 kohta seuraavasti:"2. Tukea myönnetään:
- oliivinviljelijöille, jotka ovat tämän asetuksen mukaisesti hyväksytyn tuottajajärjestön jäseniä ja joiden keskimääräinen tuotanto on vähintään 100 kilogrammaa oliiviöljyä vuodessa tosiasiallisesti tuotetun oliiviöljyn määrän perusteella,
- muille oliivinviljelijöille heidän viljelemiensä oliivipuiden lukumäärän ja tuotantokyvyn sekä kyseisten puiden kiinteästi vahvistettujen tuotosten mukaan, jos tuotettu oliivisato on tosiasiallisesti myös korjattu.
Tukea myönnetään kuitenkin ainoastaan viljelyaloille, joilla on istutettuja oliivipuita 31 päivänä lokakuuta 1978, ja Kreikan osalta 1 päivänä tammikuuta 1981."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivään marraskuuta 1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 1984.

Labels: 17
19
6